b'\n_START_ARTICLE_\nRahi\n_START_PARAGRAPH_\nRahi on k\xc3\xa4si- ja selk\xc3\xa4nojaton jakkaran tapainen huonekalu, jota voidaan k\xc3\xa4ytt\xc3\xa4\xc3\xa4 jalkajakkaran tavoin esimerkiksi jalkojen lepuuttamiseen sohvalla istuttaessa tai itsen\xc3\xa4isen\xc3\xa4 istuimena. Rahia k\xc3\xa4ytet\xc3\xa4\xc3\xa4n tyypillisesti sohvan tai nojatuolin kanssa. Huonekaluna rahi on matala, korkeudeltaan l\xc3\xa4hes poikkeuksetta enint\xc3\xa4\xc3\xa4n sohvan istumatason korkuinen ja muodoltaan usein kuutiomainen. Raheja on my\xc3\xb6s kannellisia, mik\xc3\xa4 mahdollistaa vaatteiden tai tavaroiden s\xc3\xa4ilytt\xc3\xa4misen rahin sis\xc3\xa4ll\xc3\xa4. Jotkut rahit voi my\xc3\xb6s avata ja levitt\xc3\xa4\xc3\xa4 patjaksi.'